Charles Leroux

Charles Leroux (sünninimi Joseph Johnson, 31. oktoober 1856 Waterbury, Connecticuti osariik USA – vkj 12Tallinna Oleviste kiriku surmameetrika 1889 Saaga TLA.236.2.6:73 / Saaga TLA.236.1.4b:10/24. september 1889 Tallinna laht) oli USA aeronaut ja langevarjur.

Charles Leroux sooritas USA-s ja Euroopas hüppeid õhupallilt enda konstrueeritud langevarjuga. Pärast ebaõnnestunud õhupalli lennukatseid Tartus (6/18. ja 8/20. septembril) ja Tallinnas (10/22. septembril) tõusis Leroux Tallinnas (12/24. septembril) õhupalliga Harjumäelt lendu, kuid kandus tugeva tuulega Tallinna lahe kohale, kus ta langevarjuga alla hüppas. Avanenud, kuid pendeldava langevarjuga laskus aeronaut Maarjamäe juures vetteKukkumisest maandumiseni, Ülo Keedus, Tallinn, kirjastus "Valgus", 1981, lk 20 ja uppus. Väidetavalt oli see tema 239. hüpe.
pisi|
Leroux maeti Kopli kalmistule.
12. septembril 1989 avati Tallinnas Pirita teel Charles Leroux'le pühendatud monument – skulptuur "Julgetele ja teotahtelistele inimestele". Monumendi autor on Mati Karmin.

Korduvalt on väidetud, et Leroux oli USA presidendi Abraham Lincolni (1809–65) õepoeg, kuid Lincolni ainuke õde Sarah Lincoln Grigsby suri juba 1828. aastal ja tema ainuke vend Thomas Lincoln Jr. kolme päeva vanusena 1812. aastal.

Viite

 Kirjandus 
Isidor Goldman, Ants Künnapuu. Charles Leroux' viimne hüpe. Tallinn, 1989.
 Õhusõitja Leroux, Postimees, nr 70, 24. juuni 1889, lk 3.

Välislingid

Kategooria:Ameerika Ühendriikide lendurid
Kategooria:Kopli kalmistule maetud
Kategooria:Sündinud 1856
Kategooria:Surnud 1889